ДО 

ОБЩИНСКИ СЪВЕТ

ГР. ВЕЛИНГРАД
Уважаеми господин Председател,

УВАЖАЕМИ ОБЩИНСКИ СЪВЕТНИЦИ
                В Общинска администрация – Велинград е постъпило Заявление с вх. № 94-00/553 от 02.02.2026 г., подадено от С. Р. Кр., с постоянен и настоящ адрес на територията на общината. Заявителят отправя искане за отпускане на еднократна финансова помощ от „Общински солидарен фонд за подпомагане лечението на граждани от Община Велинград“. Средствата са необходими за покриване на разходи за спешно онкологично лечение, предвид липсата на достатъчно лични финанси за провеждане на жизненоважната терапия.
      
На проведеното на 02.02.2026 г. заседание на фонда, наред с предвидените за разглеждане заявления по реда на постъпването им, членовете на комисията включиха в дневния ред и искането на С.Р.Кр. Решението за незабавното му разглеждане бе взето с оглед на медицинската спешност и в съответствие с чл. 14 от Правилника, който допуска произнасяне в изключително кратък срок (максимум на следващия ден от входиране на заявлението).
            Предвид тежкото здравословно състояние на лицето, което не позволява отлагане във времето, и въз основа на представените медицински документи, е видно, че С.Р.Кр. провежда неотложна терапия на онкологично заболяване. Към момента същата преминава през курс на химиотерапия, наложен от установено новообразувание в централната част на млечната жлеза. Сериозността на поставената диагноза и провежданото активно лечение обосновават обективната спешност на искането. Видно от епикризата, издадена от Клиниката по хематология, отделение по Медицинска онкология към УМБАЛ „Свети Иван Рилски“ ЕАД – София, пациентката подлежи на 6 лечебни курса по схема на интервал от 21 дни. Съгласно Амбулаторен лист № 260316003А48 от 31.01.2026 г., е предписана и терапия за последващо оперативно лечение в болнични условия.
            След разглеждането на представените от С.Р.Кр. документи,  комисията към Фонда установи, че са изпълнени всички изисквания, за отпускане на  финансова помощ. Сумата заявена от С.Р.Кр. е в размер на 1022,58 евро или 2000/две хиляви/лева. 
          С оглед на влошеното здравословно състояние, становището на специалистите и обстоятелството, че предстои онкологична интервенция с дългосрочен период на възстановяване, комисията удовлетвори искането за по-висок размер на финансова помощ за лечението на С.Р.Кр.
  В предвид изложеното предлагам,

Кмет на Община Велинград   

Д-Р КОСТАДИН КОЕВ 

/Подпис: Светла Томова – зам.-кмет

Оправомощена със Заповед №155/04.02.2026г. на кмета на Община Велинград/                                                                                                
Съгласували:                                                                           
Исмаил Моллов

Зам.-кмет
Тодор Масларов

Главен счетоводител

Мариана Зинкова
Началник на отдел „ХСД“

Изготвил:
Надежда Стефанова

Старши експерт в отдел „ХСД“

                                                                   
                              ПРОЕКТ:





Р  Е  Ш  Е  Н  И  Е :   

№……..

Относно: Отпускане на средства от бюджета на Община Велинград, параграф 42-14 “Обезщетения и помощи по решение на Общински съвет – Велинград “  за неотложното лечение на болен гражданин.

        На основание чл.21,ал.1,т.6, т.23 от ЗМСМА, Закон за събирането на приходи и извършването на разходи през 2026 г. до приемането на Закона за държавния бюджет на Република България за 2026 г., Закона за бюджета на държавното обществено осигуряване за 2026 г. и Закона за бюджета на Националната здравноосигурителна каса за 2026 г. обнародван в ДВ. брой113 от 23.12.2025г., чл.13,ал.1 от Правилника за организация на работа на „Общински солидарен фонд за подпомагане лечението на граждани от Община Велинград, Протокол с вх.№ 94-00/373 от 02.02.2026г. на комисията към „Общински солидарен фонд за подпомагане лечението на граждани на територията на Община Велинград“ , чл.60,ал.1 от АПК и след проведеното гласуване с:
	Бройгласове

“за”
	Бройгласове      “против”
	Брой гласове    «въздържали се»
	Брой

присъствали
	Общ бройобщинскисъветници

	
	
	
	
	29







Р  Е  Ш  И: 
Вариант 1:

1.1.  Дава съгласие да бъдат отпуснати средства в размер на 1022,58 евро или 2000/две хиляви/лева от бюджета на Община Велинград, § 42-14 “Помощи по решение на Общински съвет – Велинград“, необходима за лечението на С.Р.Кр.
1.2. Допуска предварително изпълнение на решението по т.1.1, на основание чл.60, ал.1 от Административнопроцесуалния кодекс, предвид наличие на особено важен интерес, а именно: спешната   необходимост от лечение на С.Р.Кр. като изпълнението не търпи отлагане във времето тъй като при  закъснението на провеждане на терапията ще се стигне до  необратими последици.
   Средствата са предвидени в §42-14 по бюджета на Община Велинград, както следва : 

§ 42-00-текущи трансфери и обезщетения за домакинства

§ 42-14 обезщетения и помощи по решение на Общински съвет-Велинград. 
Вариант 2:

Не одобрява описаното във Вариант 1

Предлага………………………………………………………………………………………………………………………………………………………………………………………………
Възлага изпълнението на решението на Кмета на Община Велинград.
Настоящото решение е прието на  заседание на Общински съвет – Велинград, проведено на ………...2026 г., Протокол №…., точка №…….. от дневния ред, по вх.№……/………..2026 г. и е подпечатано с официалния печат на Общински съвет – Велинград. Контролът по изпълнение на решението се възлага на Постоянната комисия по ………………………………………………………………………………………………..

     ПРЕДСЕДАТЕЛ НА

ОБЩИНСКИ СЪВЕТ:…………………

